# Lo Bosquet d'Òrb

Lo Bosquet d'Òrb ( Le Bousquet-d'Orb en francés) es una comuna lengadociana situada dins lo departament d'Erau e la region d'Occitània, ancianament de Lengadòc-Rosselhon.

## Geografia
### Perimètre del territòri

Comunas confrontantas de Lo Bosquet d'Òrb :
| Avèna | | Lunaç |
| Camplong | La Torre d'Òrb | |

## Toponimia
### Lo Bosquet

Las fòrmas ancianas son : le Bousquet en 1643, le village de Bousquet en 1740-60, le Bousquet en 1770-72 (mapa de Cassini).
Segon Dauzat, lo nom es format de boscus e del sufixe -ittum, de valor diminutiva, o puslèu de lors resultats (lo nom se fixèt probablament a una epòca que se parlava pas mai latin). Segon Hamlin, l'origina del nom es lo « mas du Bosquet » atestat en 1392-93. Lo determinant es un nom de flume, Òrb.

### Òrb

Las fòrmas ancianas son : ὂ Ορβις (correccion de Οβρις) al primièr sègle après J-C (Estrabon), Orbis, al 1èr sègle ap. J-C (Pomponius Mela), Ορόβιος ποταμον , Orobus, al sègle IV-VI (Avienus, Ora maritima), flumen qui vocatur Orbus, Orbus en 788, ad Fontem Orbi en 837, fluvio Orbis en 969, fluvium Orbi en 1062, aqua que vocatur Orbis cap a 1095, in fluvio Orbo en 1132, fluvium de Orbo en 1137, mansi de Fontorb Alzaramenc en 1163, flumen Orbi en 1199, la ribiey[ra] d'Orp en 1376, Orbe en 1570, Orb en 1571, 1613, Orp en 1643, Orb R. en 1708, 1770-72 (mapa de Cassini), Orb en 1740-60, Orbe en 1740-60, 1771. Segon Frank R. Hamlin, a son epòca, pensava que Òrb veb d'un tèma idronimic preindoeuropèu *or(o)b-, de sens desconegut.
Segon Delamarre, los gallics interpretavan l'afluent coma « l'eretièr », orbios, d'un flume pus grand (mas justament, Òrb es afluent de cap de flume, çò que pausa problèma : benlèu que concebián Òrb coma afluent de Jaur, cors d'aiga abondós ?)$^,$.

### Sant Martin de Clemençan

Las fòrmas ancianas son : S. Martini de Clementiano en 1135, de Clemenciano en 1153, de Clementiano en 1216, prieur de Clemensan en 1571, St Martin de Clamenssan en 1590, l'eglise de St Martin de Clemensan en 1740-60, S. Martin de Clamensan en 1759, St Martin de Clemensan en 1770-72 (mapa de Cassini), St Martin-d'Orb (mapa d'Estat-Major). Sant Martin es un agiotoponime : es un nom de luòc que fa referéncia a un nom de sant, Sant Martin de Tors, evangelizator de la Gàllia al sègle IV, avesque de Tors$^,$. Clemençan, qu'èra benlèu lo nom ancian del vilatge, sembla pas mai utilizat coma determinant (las mapas pòrtan lo nom de Sant Martin d'Òrb). Clemençan ven del gentilici latin Clementius, amb lo sufixe -anum. Clemençan èra una proprietat galloromana.

## Istòria

Coma la comuna prèpa La Torre d'Òrb, Lo Bosquet d'Òrb existissiá pas fa dos sègles, en tot cas amb aquel nom. La comuna se creèt en 1844, del territòri de Camplong e de Lunaç. Son primièr nom foguèt Saint-Martin-d'Orb (del nom de Sant Martin de Clemençan, nom supausat, vilatge ajocat sus son puòg, a pauca distància de la val) e lo capluòc se mudèt al Bosquet d'Òrb en 1881, un nom de bòria o de masatge sus la mapa de Cassini a la fin del sègle XVIII. Coma per La Torre d'Òrb, aquelas evolucions marcan l'aumentacion d'importància e de poder de l'axe de la val d'Òrb (actuala RD 35-RD 8), al detriment dels autres luòcs. Dins lo canton de Lunaç, lo capluòc vertadièr, provesit per exemple d'una gendarmariá, venguèt Lo Bosquet e pas mai Lunaç. Ne foguèt aital de l'equipament comercial : tipicament, l'agéncia del Crèdit Agricòla del canton es al Bosquet d'Òrb e n'i a pas a Lunaç.

## Administracion

Lista dels cònsols successius :
| Periòde | Periòde | Identitat | Etiqueta | Qualitat |
| març de 2008 | 2026 | Yvan Cassili | sense etiqueta | retirat de la foncion publica |
| junh de 1995 | 2008 | Francis Boutet | PCF | |
| març de 1989 | 1995 | Robert Thomas | PS | |
| 1971 | 1989 | René Campo | divèrs esquèrra | comissari de polícia, ancian resistant FFI, cap de la seccion economica e financièra de l'SRPJ (1945-1970) |
| 1953 | 1971 | Adrien Vernet | SFIO, PS | perruquièr, membre del MLN |
| | 1953 | | | |
| Totas las donadas son pas encara conegudas. |||||
* Abans la refòrma cantonala de 2014, aplicada en 2015, la comuna èra del canton de Lunaç; es ara del canton de Clarmont d'Erau.

## Demografia

modificar « persona »  v · d · m 
Evolucion demografica Populacion comunala actuala (2013): 1573, totala: 1600 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| | | | | | | | 679 | 699 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 779 | 755 | 889 | 1 278 | 1 842 | 2 415 | 1 825 | 1 763 | 1 929 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 1 773 | 1 807 | 2 101 | 2 316 | 2 424 | 2 541 | 2 262 | 2 261 | 2 582 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 2 502 | 2 270 | 1 944 | 1 816 | 1 702 | 1 483 | 1 571 | 1 584 | 1 596 1 624 |
| 2009 | 2010 |
| 1 600 1 630 | 1 604 1 633 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 2018 la populacion èra de 1585 abitants e la densitat èra de 133,98 ab/km².

## Nòtas

* ↑ http://www.herault.gouv.fr/Actualites/Infos/Modification-des-limites-des-3-arrondissements-du-departement-de-l-Herault
* 1 2 Frank R. Hamlin, Toponymie de l'Hérault, Dictionnaire Topographique et Étymologique, Éditions du Beffroi e Études Héraultaises, 2000, p. 49
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 99
* ↑ Frank R. Hamlin, Toponymie de l'Hérault, Dictionnaire Topographique et Étymologique, Éditions du Beffroi e Études Héraultaises, 2000, p. 275
* ↑ Xavier Delamarre, Noms de lieux celtiques de l'Europe ancienne, ed. Errance, 2012, p. 211 e 360
* ↑ Xavier Delamarre, Dictionnaire de la Langue gauloise, ed. Errance, 2na edicion, 2008, p. 242
* 1 2 Frank R. Hamlin, Toponymie de l'Hérault, Dictionnaire Topographique et Étymologique, Éditions du Beffroi e Études Héraultaises, 2000, p. 109
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 614
* ↑ http://nominis.cef.fr/contenus/saint/13/Saint-Martin-de-Tours.html
* ↑ http://cassini.ehess.fr/cassini/fr/html/fiche.php?select_resultat=33403
* ↑ https://www.geoportail.gouv.fr/carte
* Portal de Lengadòc